b'\n_START_ARTICLE_\nFlugabwehrraketengeschwader 1\n_START_SECTION_\nHistoria\n_START_PARAGRAPH_\nJoukko-osasto perustettiin 1. kes\xc3\xa4kuuta 1959 Esseniss\xc3\xa4 nimell\xc3\xa4 Flugabwehrregiment 3, jolloin sen kalustona oli Boforsin 40 millimetrin ilmatorjuntakanuunat. Viel\xc3\xa4 samana vuonna yksikk\xc3\xb6 siirrettiin Bocholtiin. Vuonna 1960 yksikk\xc3\xb6 siirrettiin Osnabr\xc3\xbcckiin. MIM-23 Hawk -ilmatorjuntaohjukset otettiin k\xc3\xa4ytt\xc3\xb6\xc3\xb6n 1965, jolloin yksik\xc3\xb6n nimeksi tuli Flugabwehrraketenregiment 3 "Krummenort" ja se siirrettiin l\xc3\xa4helle Rendsburgia. Vuonna 1967 yksikk\xc3\xb6 siirrettiin Heideen._NEWLINE_Rykmentti nimettiin 1. lokakuuta 1989 Flugabwehrraketenkommando 1:ksi ja se uudelleen luokiteltiin tammikuussa 1993 Flugabwehrraketengeschwader 1:ksi. Vuoden 1994 alusta lennosto siirrettiin nykyisiin tukikohtiinsa. Hawk j\xc3\xa4rjestelm\xc3\xa4 poistettiin k\xc3\xa4yt\xc3\xb6st\xc3\xa4 vuonna 2001._NEWLINE_Flugabwehrraketengeschwader 1 vastaanotti 1.  tammikuuta 2011 virallisesti vastuun lyhyen kantaman omasuojaj\xc3\xa4rjestelm\xc3\xa4st\xc3\xa4 MANTIS. J\xc3\xa4rjestelm\xc3\xa4n k\xc3\xa4ytt\xc3\xa4miseksi ilmavoimat perusti lis\xc3\xa4\xc3\xa4 ilmatorjuntaryhmi\xc3\xa4 Husumiin 1. huhtikuuta 2011. Vuonna 1989 lennosto sai kunnianimen "Schleswig-Holstein" ja se on osa ilmavoimien 4. lentodivisioonaa._NEWLINE_Saksan ja Alankomaiden v\xc3\xa4lisen vuonna 2013 allekirjoitetun sopimuksen mukaisesti lennosto on liitetty osaksi Alankomaiden maastateht\xc3\xa4v\xc3\xa4n ilmapuolustuksen j\xc3\xa4rjestelm\xc3\xa4\xc3\xa4n osana vuonna 2016 alkanutta maiden puolustusyhteisty\xc3\xb6n tiivist\xc3\xa4mist\xc3\xa4.\n_START_SECTION_\nTeht\xc3\xa4v\xc3\xa4t\n_START_PARAGRAPH_\nIlmatorjuntaohjuslennosto 1 k\xc3\xa4ytt\xc3\xa4\xc3\xa4 Patriot-ilmapuolustusohjusj\xc3\xa4rjestelm\xc3\xa4\xc3\xa4 torjuakseen lentokoneiden ja ballististen ohjusten aiheuttaman uhan.'